ISIGIDIMI SAMAXOSA SEPTEMBER 01, 1884

UKUHLONELA ITYALIKE.

Ke bahlobo kuko lendawana endiyibonayo mna kuti lutsha lwase Burnshill, nantsi londawo—Siti kuko i First class le ke itwala iminqwazi, le inxiba izifuba ezimhlope, siti nase tyalikeni asinakuhlala pambili kuba singatwali minqwazi singena zifuba zimhlope. Kanindenzele bafana nentombi zase Burns­hill lendlu yetyalike yeyetu na lento sitshoyo, siya emdudweni na lento kunje, kuko abayi first class. Mna nditi lento iyimposiso besingafanele kuti nakona kuko i first class ngokuba siyeva ngabanokuqonda ngapezu kwetu. Bati etyalikeni asiyeli kuzibonisa kupakama kwetu, bati yonke into enompefumlo iya kumnini tyalike kunganina lento kunje ? Ewe bekungade kufaneleke ukuba bekuse mtshatweni nokuba kuko i first class. Ndiyanicela zihlobo lemigcana zeniyive kakuhle niyicinge. Ndim—M. Ntozake.

INDABA EPOKELEYO YECUBA.

Kute ngenye imini (29th October) ndahambela ngase venkileni ndafika ndahlala, samana ukuncokola nomnikazi venk.le kumana kungena abantu betenga omacuba nezinye izinto. Kude kwangena indodana la aselefuna ukuqina kancinane, ingem’fo ubuso bubukekayo ngokucwayita,baye pofu buzolile. Ute lornfo akungena wabulisa wati ndipe icuba Misisi wesuka ke u Misisi lowo eya kumtengela. Mayiti ke lenkosikazi ibone impondo kulomfo ezixabashile ibuze ukuba zinto zokwenza ntonina ezi, zezokugcina amayeza : ati u Mlungukazi uligqira na ? Hayi andililo kodwa nditi ukuba umntu uyafa ndimenze apile nokuba unandawo nina em’bulalayo. Hayi ke ipele leyo singene kweye cuba. Ite lenkosikazi itengelayo ufuna cuba linina, ati ndifuna ibulu, kutiwe utshaya igwada na, ati ewe andifuni kutshaya inqawa kuba iyamngcolisa umntu, siti igwada alingcolisi na lona, ute hayi, site inqawa ingcolisa ntonina yona, ute ingcolisa umpefumlo kuba umsi ungena emntwini uye kudibana nompefumlo kuba umsi ungumoya kwanjengo mpefumlo. Ndati andiyiqondi lonto, wati ukuze uyiqonde uzutate igutyana leselwa ungenise umsi kulo uke ulivingce inyanga zontandatu uze uti lakupela elo xesha ulivule wofika usahleli lomsi njengamhla wawungenisa kwelo selwa. Enye into eqondisa ukuba inqawa iyangcolisa intungo yenqawa apo kuhamba umsi ungafika ingcolile inentsila; uyawubizela ngapakati umsi ke ngoko awunakuba ungawungcolisi umpefumlo kuba awubuye upume, yena wayiyeka inqawa ngalonto yokungcolisa umpefumlo wake kuba engafuni ukuba um’pefumlo wake ube yinto engcolileyo. Umpefumlo yinto engcwele. Utsho ke lomfo ukucasa kwake inqawa.—G. M., Burnshill, 1 November, 1877.

TETA MHLOPE EKUHLENI.

Nkosi yam kaundifakele lomgcana wam kwelo pepa lamanene namanenekazi, akuko nto ndiza nayo. ndonza noko badelayo isiziba siviwa ngodondolo batsho abadala. Lento ubuyilo imbi, ndikohliwe nokuba ndiqala ngelitinina ukuze nditete into evakalayo. Akwaba ndibe ndikwazi ukuginya izembe elishushu njenge zim lakwa ntsomi lona laginya izembe laza lakwazi ukuvuma ingoma ka Dimazana laza ke ngoko lapumelela kwindawo ebelifuna ukuyifeza.

Bazalwana ndingavuya nindive kakuhle kobu buyilwana ndiza kubenza kuba kuko nokuti iuteto yomntu ijikwe ngokuzindlwa into ezitile ezaziwayo malunga nonantsi kutiwe lenteto iteta ngonantsi kutetwa ngani kusitiwa nje ngunantsi lo, uteta ngani akuko mntu wumbi siyazi tina. Batsho ababambi benja ngendlebe, kodwa ke yena unantsi lowo ungu ndaba mlonyeni ubenganyule mntu entetweni yake, ebebekise eluntwini lonke ebonisa mhlaumbi indawo itintela ukuhambisela pambili koluntu, ebifanele ukuba ikangelwe ibe lowo nalowo azikangele ngokwake ukuba itinina lenteto malungana naye, umntu uzazi ngokwake into ayiyo, nezenzo zake zaziwa nguye. Mna nditi ndakucinga ngaba bantu bati bona banceda onantsi ngokuti kutetwa nina ngale nteto ndibafumane ingabona bonakalisi nabatshabalalisi boxolo pakati koluntu. Akuko nanye inteto ekuzanyelwa ukulungiswa umntu ngayo, ngakumbi emalunga nezenzo zomntu, kuba nelizwi lika Tixo linyatela ebumeni boluntu lonke lingaketi zindawo zitile eziyakuti zivakale mnandi emntwini kanti ke oko kwenjenjalo kukuvuswa komntu ukuba aputume ukulunga, zinjalo ke

5

zonke inteto nezenzo ezimzamela ukuba umntu ancedeke akululeke ebukobokeni bobumnyama ziyakuhamba ezenzweni zomntu. Nditi ke mna makati umntu ukuba unento ayikalazelayo entetweni enjengale yamapepa endaba ayitete ekuhleni amapepa akululekile kuye wonke ozivayo. Makuyekwe ukukangelwana ezintsebeni kumana kusikwana imiva kungeziwa ekuhleni. Mna abantu abanjalo ndibafanisa nesikova yona ntaka yoyikana nokukanya iti izifihle emini ipume kwakuba innyama iye kubamba impuku xa zileleyo ezinye intaka. Banjalo ke abalibele kuhlinza impuku ebunyameni, kupela kwawona magwala okuqala nawokugqibela ehlabatini apa.

Elokugqibela mandinikumbuze zihlobo okokuba nizilibazise ngokuhlinza impuku emuyameni nje into eqinisekileyo nenyanisekileyo yile niyakuswela imisila njenge mbila. Manditshonele noko ndisenomncono kuba wodinwa ndim.—Dukekabeni, Burnshill, 28 July, 1877.

IZINTO NGEZINTO.

E Maritzburg.—Bade ngomnye umhla bababini abantu beseyela emijelweni yamanzi eza emzini apo.

Igolide.—Umnxuma otyebe kunene yi golide usand’ ukufunyanwa kutsha njee Leydenberg ese Transvaal.

Ikatsi.—E Tarkastad imantyi yakona kuvakala ukuba kumatyala okuba isebenzisa ikatsi kanobom.

Ingakaqa.—Kwi *East London Dispatch* siva ukuba ingqakaqa iyabub'isa kanye e Free State nase Lusutu.

E Kokstad, izizwe ezingakona ke zabambana, kuvakala ukuba kwidabi elibekoyo kubeko abantu ababuleweyo.

E Qonce.—Imantyi yabamnyama endaweni ka Mr. Dick ngu Commandant W. J. Nettelton obeke eyi mantyi enkulu e Lusutu.

E Komani.—I Bulu abati ngu Botha elalibexesha inqwelo lilayishe inkuni, latyibilika e Disselboomini lanyatelwa yinqwelo, lahla laqauka msinya.

Elase Natal, libika ezamadoda abeye kuzingela intenetya, ete enye kuba ibe imgama kwenye, iba yona yintenetya kanti bubuso yayidubula ebunzi.

Ubusela, nga pesheya kwe Nciba siva ukuba bande kanye, ngokukodwa kwizituba zama Hala nama Mpondo, apo inkorao ibiwa ihlinzelwe endlwini emini.

U Mqikela uvakalise ukuba akayi kuvumela ukuba kumana ukudlula impahla epuma e Mzimvubu isiya e Mtata ngapandle kokuba irafelwe.

U Bedu.—Kutsha nje kwifama ka Mr. De Wet, ngakwa Komani, kusand’ ukufunyanwa umhlaba okolise ngokuxuba no bedu (copper). Asikazinto noko ngokuzalisekileyo.

Ingqakaqa e Aliwal.—Kusaman’ ukutiwa tshiti kusitiwa ingqakaqa iseyiko e Aliwal North. Umntu ofunyenwe enayo ngumbexeshi wenqwelo ebivela ngase Wepener.

E Gala, kusand’ ukugqojozwa i Office ka Mr. Levey. Kuse noko kungabangako nto ikoyo, kuba amasela lawo oyisiwe yityeya ye mali ukuyitwala, kwanokuyiqekeza.

U Mr. no Mrs. Mountain, kuvakala ukuba bangase Qonce, apoke ngati boke babe nexesha beziquba kona inkonzo zabo, ngokukodwa mayelana nokuzilwa kotywala.

U Mr. Munnik imantyi yase Barkly East, wenze isigwebo sonyaka wonke ndawonye nokusebenza nzima, kwifama elimhlope ebelimangalelwe ngokuba igusha enye.

Ingqakaqa.—E Dayimani ingqakaqa isaya iqubela pambili ngakumbi nangakumbi, ngokukodwa kwaba mhlope. E Dutoitspan kuvakala ukuba abamhlope asebesifa balishumi.

E Kimberley.— Kutsha nje bekuko idabi lentonga pakati kwa Matshaka na Maxosa, elite ukuze lipele lahlulwa ngamapolisa. Amatshaka amabini anxwelerwe ngokunzima.

U Dr. Wolf.—Iti i *Watchman* ifumene ucingo obelutunyelwe umhlobo ka Dr. Wolf nguye, exela ukuba ukululwe ngokungabonakali zizatu zinokumiswa ngabamangaleli bake.